Public procurement notice: Contract Notice
Published: 2019-09-02
Buyer: Sarastia Oy
Country: FI
Contract type: Services
Procedure: Competitive dialogue
CPV classification: 48200000 | 72000000
Estimated value: 500000 EUR
Submission deadline: 2019-10-02
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Sarastia Oy pyytää osallistumishakemuksianne kiinteistötietojärjestelmän hankintaan osallistumispyyntöasiakirjojen mukaisesti. Kilpailutus suoritetaan kilpailullisena neuvottelumenettelynä, jolla valitaan yksi (1) sopimustoimittaja. Neuvotteluihin valitaan korkeintaan kolme (3) hyväksyttävissä olevaa ehdokasta. Mikäli hyväksyttäviä hakemuksia saadaan vähemmän kuin kolme (3), valitaan neuvotteluihin kaikki hyväksyttävän hakemuksen jättäneet ehdokkaat. Valinta tapahtuu ehdokkaiden pisteytysjärjestyksessä. Mikäli useampi ehdokas saa saman määrän pisteitä, ehdokkaat valitaan hankintayksikön suorittamalla puolueettomalla arvonnalla. Hankintayksiköllä on oikeus tarkastaa osallistumishakemuksissa annetut tiedot ennen hankintapäätöksen tekemistä. Mikäli annetut tiedot eivät pidä paikkansa, hakemus hylätään. Lisätiedot hankintamenettelystä ja hankinnan kohteesta on kerrottu osallistumispyynnössä.
Hankinnan kohteena on kiinteistöjen tietojen hallintaan, dokumentointiin ja raportointiin tarkoitettu kiinteistötietojärjestelmä, joka toimii työasemaympäristössä Windows-käyttöjärjestelmällä. Lisäksi kokonaisuus sisältää mobiilikäyttöliittymän, jolla voidaan hoitaa tiettyjä tehtäviä osallistumispyynnön mukaisesti. Mobiilikäyttöliittymä toimii pilvipalveluna joko internet-selaimessa tai mobiilipäätelaitteeseen ladattavalla erillisellä ohjelmalla (apps).
- Projektipankki (hyväksytään ainoastaan pilvipalveluratkaisu SaaS-toimittajan palvelimilla). Ehdokkaita pyydetään huomioimaan, että yllä esitetyt päätoiminnollisuuksien nimitykset ovat hankintayksikön laatimat, eivätkä ne tarkoita minkään olemassa olevan toimittajan olemassa olevan vastaavan järjestelmän mukaisia kokonaisuuksia. Päätoiminnollisuuksien sisältö on ilmoitettu tarkemmin osallistumispyyntöasiakirjoissa.
Ehdokas sitoutuu siihen, että ehdokkaan ratkaisu sisältää osallistumispyyntöasiakirjoissa ilmoitetut pakolliset vähimmäisvaatimukset täyttävät pää- ja alatoiminnollisuudet siltä osin kuin ei toisin mainita. Kyseiset vaatimukset on kerrottu yksityiskohtaisemmalla tasolla osallistumispyynnön liitteenä olevassa vaatimusluettelossa, josta on kerrottu tarkemmin osallistumispyynnön kohdassa Muut tiedot.
Toimittaja vastaa järjestelmän käyttöönotosta, käyttöönottokoulutuksista, ylläpidosta ja kehittämisestä sekä asiakaspalvelusta ja teknisestä tuesta koko sopimuskauden ajan. Järjestelmää käyttävä Tuusulan kunta vastaa omista tietoliikenneyhteyksistään ja muista tietoteknisistä ratkaisuistaan, kuten mobiililaitteiden ja työasemien hankinnasta ja ajantasaisuudesta. Hankintayksikkö korostaa, että tavoitteena ei ole aloittaa laajamittaisempaa järjestelmäkehitystyötä "scratchista", vaan löytää avaimet käteen -toteutuksella mahdollisimman valmis ratkaisu, joka soveltuu Tuusulan kunnan olemassa olevaan tietotekniseen ympäristöön mahdollisimman hyvin ja vaivattomasti. Tähän liittyen järjestelmän käyttöönoton toteutustapa päätetään ehdokkaiden kanssa käytävissä neuvotteluissa, joiden lopputuloksena syntyneet päätökset kirjataan tilaajan tahtotilan mukaan lopulliseen tarjouspyyntöön. Käyttöönottoprojekti voidaan toteuttaa ketterin menetelmin tai ns. vesiputousmallina riippuen siitä, mihin neuvotteluissa päädytään. Sopimus on toistaiseksi voimassa oleva. Sopimuskausi astuu voimaan aikaisintaan lopullisia tarjouksia koskevan hankintapäätöksen tultua lainvoimaiseksi, tai markkinaoikeuden myöntäessä sopimukselle täytäntöönpanoluvan, ja molempien sopijapuolten allekirjoitettua sopimuksen. Sopimuksen irtisanomisaika on hankintayksikön ja Tuusulan kunnan osalta kuusi (6) kuukautta. Toimittajan osalta irtisanomisaika on 12 kuukautta. Sopimuksen yleisinä ehtoina käytetään soveltuvin osin JIT2015-ehtoja. Sopimus yleisine ehtoineen liitetään vasta lopulliseen tarjouspyyntöön.
Hankintayksikön tavoitteena on löytää kolme (3) hyväksyttävissä olevaa ehdokasta, jotka täyttävät osallistumispyynnön vaatimukset ja ovat täten tosiasiallisesti potentiaalisia tarjoajia. Ehdokkaiden määrä halutaan pitää kohtuullisena, jotta ratkaisuvaihtoehdot ja hankintaprosessi eivät muodostu turhan raskaiksi.
Hankintayksikkö pidättää oikeuden kirjata lopulliseen tarjouspyyntöön erinäisiä hankintaan oleellisesti liittyviä lisähankintamahdollisuuksia (optioita), joita ei ole pystytty yksilöimään riittävällä tarkkuudella osallistumispyyntöön, mutta joiden arvo on huomioitu osallistumispyynnössä ilmoitetussa hankinnan ennakoidussa arvossa. Mahdolliset optiot ovat luonteeltaan ja laajuudeltaan sellaisia, ettei niiden huomioiminen lopullisessa tarjouspyynnössä edellyttäisi uutta kilpailutusta suhteessa tähän osallistumispyyntöön. Ehdokkaat huomioivat, että myös osallistumispyyntöasiakirjoihin on merkitty mahdollisia optioita. Nämä optiot ovat alustavia eivätkä vielä tässä vaiheessa sido osapuolia. Hankintayksikkö haluaa kuitenkin tuoda ehdokkaiden tietoon, mitä toiminnollisuuksia tilaaja harkitsee mahdollisiksi optioiksi.
Sopimus on toistaiseksi voimassa oleva. Ilmoitettu tieto 48 kk perustuu järjestelmätekniseen rajoitukseen, jonka vuoksi ko. kohtaan ei ole voitu kirjata tietoa "toistaiseksi voimassa". Sopimus ei sisällä määräostovelvollisuutta.
Osallistumispyynnön liitteenä olevista asiakirjoista muut kuin Vaatimusluettelo ovat sellaisia asiakirjoja, joihin voidaan viitata vaatimusluettelossa tai jotka esitetään ehdokkaille esimerkin omaisesti osoittamaan Tuusulan nykyisten järjestelmien tuottamaa dataa. Näitä liitetiedostoja ei avata osallistumispyynnössä enempää, koska ne ovat ainoastaan tiedoksi.


Award value: 500000